XI.  Monasterii Praemonstratensis protectionem suscipit possessionesque ac privilegia confirmat   (Romae, ap. S. Petrum, Jan. 5.) [HUGO,  Annal. ord. Praem.,  Pr., p. 18.]
Author: Adrianus IV

ADRIANUS episcopus, servus servorum Dei, dilectis filiis HUGONI Praemonstratensi abbati ejusque fratribus tam praesentibus quam futuris regularem vitam professis, in perpetuum.

Religiosam vitam agentibus apostolicum convenit adesse praesidium, ne forte cujuslibet temeritatis incursus, aut eos a proposito revocet, aut robur, quod absit! sacrae religionis infringat. Eapropter, dilecti in Domino filii, vestris justis postulationibus clementer annuimus et Praemonstratensem ecclesiam, in qua divino mancipati estis obsequio, sub beati Petri et nostra protectione suscipimus et praesentis scripti privilegio communimus; statuentes ut quascunque possessiones, quaecunque bona eadem ecclesia in praesentiarum juste et canonice possidet, aut in futurum concessione pontificum, largitione regum vel principum, oblatione fidelium, seu aliis justis modis, praestante Domino, poterit adipisci, firma vobis vestrisque successoribus et illibata permaneant. In quibus haec propriis duximus exprimenda vocabulis: Ambitum scilicet Praemonstratensis vallis, sicut certis terminis distinguitur, cum stagnis et molendinis ab omni decimatione et exactione liberum, silvam in vestros usus ab Halierpré usque Humberti pontem, et ex alia parte per mediam vallem Rohardi usque ad Monandi vicinum; curiam de Fontenellis cum appendiciis suis; curiam de Penencourt cum vineis et caeteris appendiciis suis; curiam de Merlin cum vineis suis; curiam de Roteriis cum pertinentiis et appendiciis suis; curiam de Vercigny cum appendiciis suis; curiam de Souppy cum molendinis subjacentibus in flumen quod dicitur Axona, caeterisque appendiciis et pertinentiis suis; duas partes de Crepy, tertiam partem decimae de Chavus. Apud Valavergny decem modios vini de decima ejusdem villae, decimam cum terragio de Vrevin, et terragia de Concivilla, exceptis duobus modiis quae inde persolvi debent ecclesiae Beatae Mariae Nogenti; vivarium etiam et molendinum juxta eamdem villam, sicut haec ipsa habuerat in suo dominio Ingelrannus, filius Thomae de Marla in praedictis duabus villis; census de Poilly, molendinum de Rochis, molendinum de Proisel, molendinum de Achery, molendinum de Cortun, molendinum de Cenceny, vinagia de Bourguignon, terram de Carenni; duas partes molendini de Aquila, vineas de Broiencourt, Ursignicourt, Brummont, Lizy, Valavrigny, Montarcenne et de Monthavin; vineas de Coucy castello, et de Concivilla; vinagia et vineas de Novavilla in Suessionensi episcopatu, in suburbio civitatis, curtem et locum, torcularium et vineas. Apud Pomerias vinagia; census denariorum Branae castri, et Branellae villae; curiam de Bucy cum vineis caeterisque pertinentiis suis; molendinum de Rupibus, quod sub eadem villa est; curiam de Clamecy cum torculari, vineis et aliis pertinentiis; apud Sorny duo torcularia, vineas et alios redditus; curtem de Tenselva cum pertinentiis suis; curtem de Luilly et dimidium molendinum cum caeteris pertinentiis suis; apud Bethencourt vinagia et alios redditus. Apud Pinon quemdam censum et tertiam partem minutae decimae de atrio et sextam partem cujusdam molendini, et decimam quam Josbertus ibidem habuit; capellam et curiam de Rosel eum molendino, vivario, torculari, vineis et omnibus pertinentiis suis. In monte de Trosly curiam unam cum terris, vineis et aliis pertinentiis suis, et partem villae cum suis appendiciis, quam Andraeas de Baldimenento vobis contulit, sicut eam in dominio suo tenebat, et quaedam alia ab aliis Dei fidelibus oblata; curtem de Biucy cum pertinentiis suis; curiam de Attechi et duas partes decimae, vineas cum caeteris appendiciis suis. Apud Cauny censum et vinagia. In villa quae dicitur Pons S. Medardi quartam partem decimae; apud Margival dimidium molendinum; medietatem castanearum a Vausaillon. In episcopatu Noviomensi altare et curtem de Bonolio cum pertinentiis suis; curiam de Bolmont, curiam de Calveni, allodium de Germainnes, curtem de Montisel, curtem de Thory, curtem de Landricourt; et in suburbio Noviomensi terram, vineas et prata, curtem cum his quae ad eam pertinent; molendina Despeville et dimidiam partem decimae ejusdem villae; duos partes decimae Destoily; sextam partem decimae de Dury; molendina de Oflois et duas partes decimae ejusdem villae, tertiam partem decimae de Grecy, dimidiam sedem cujusdam molendini apud Dinisam et medietatem decimae ejusdem villae; duas partes decimae de Sancta Radegunde, duas partes decimae de Calveni, tertiam partem decimae de Caullincourt, duas partes decimae de Gricourt, tres partes dimidiae partis decimae de Leherwes; tertiam partem decimae de Lancy; decimam de Kivres, terram apud Omencourt; terram de Liencourt et de Curcy; tria jugera apud Greum; capellam S. Nicolai liberam apud S. Quintinum; curiam allodiorum cum suis appendiciis; curtem de Voiana cum appendiciis; curtem de Hanapiis in allodio cum decima; duas partes decimae de Bechincourt; duas partes decimae de Cartigny; totam decimam de Falvi, excepta minuta; quartam partem de Aldeni, molendina de Escauly cum appendiciis suis, molendina de Hamel; sedes cujusdam molendini apud Pieton. Illud etiam humanitatis ratione perspeximus et praesenti decreto in perpetuum valituro sancimus, ut sorores quae per laborem fratris nostri bonae memoriae Norberti Magdeburgensis archiepiscopi et vestram exhortationem, ad omnipotentis Dei servitium accesserunt, et semetipsas Domino obtulerunt, de bonis ecclesiae vestrae, quorum non modica pars eidem loco per eas noscitur pervenisse, ab eadem ecclesia congruam sustentationem accipiant. Sane novalium vestrorum, quae propriis manibus aut sumptibus colitis, sive de nutrimentis animalium vestrorum, nullus a vobis decimam exigere praesumat. Statuimus etiam ut nulli episcopo liceat, absque rationabili causa in ecclesiis vestris divina prohibere. Porro ordinationes canonicorum, consecrationes basilicarum, et caetera sacramenta ecclesiastica ab ipsis episcopis in quorum dioecesi ecclesiae vestrae sitae fuerint, accipietis, siquidem catholici fuerint et gratiam apostolicae sedis habuerint, alioquin catholicum quemcunque volueritis adeatis antistitem, qui nostra fultus auctoritate, quod postulatur indulgeat. Si quis vero nobilium in ecclesiis vestris sepeliri deliberaverint, devotioni ejus et extremae voluntati nullus obsistat, salva tamen justitia matris ecclesiae. Decernimus ergo ut nulli omnino hominum liceat supradictam ecclesiam temere perturbare, aut ejus possessiones auferre, vel ablatas retinere, minuere, seu quibuslibet vexationibus fatigare, sed illibata omnia et integra conserventur eorum, pro quorum gubernatione et sustentatione concessa sunt, usibus omnimodis profutura, salva sedis apostolicae auctoritate et episcoporum canonica justitia. Si qua igitur, etc.Ego Henricus presbyter cardinalis tit. SS. Nerei Ego Adrianus catholicae ecclesiae episcopus. Ego Hugo Ostiensis episcopus. Ego GG. Sabinensis episcopus. Ego Guido presbyter cardinalis tit. S. Chrysogoni. Ego Julius presbyter cardinalis tit. S. Marcelli. et Achillei. Ego Joannes presbyter cardinalis SS. Sylvestri et Martini. Ego Guido diaconus cardinalis Sanctae Mariae in Porticu. Ego Odo diaconus cardinalis Sancti Nicolai in carcere Tulliano. Datum Romae apud Sanctum Petrum per manum Rolandi Sanctae Romanae Ecclesiae presbyteri cardinalis et cancellarii, Nonis Januarii, indictione III, Incarnationis Dominicae anno 1154, pontificatus vero domni Adriani papae IV anno primo.